open-index/open-wikipedia-markdown huggingface dataset:
பினாங்கு நகர மண்டபம்

**பினாங்கு மாநகர மண்டபம்** (ஆங்கிலம்: *Penang City Hall*; மலாய்: *Dewan Bandaraya Pulau Pinang*) என்பது மலேசியா, பினாங்கு ஜார்ஜ் டவுன் நகரில் உள்ள உள்ளாட்சி அரசாங்க தலைமையகம் (*Local Government Headquarters*) ஆகும். 

தற்சமயம் பினாங்கு தீவு மாநகராட்சியின் (*Penang Island City Council*) தலைமையகமாகச் செயல்படுகிறது. அதற்கு முன்னர் ஜார்ஜ் டவுன் நகராட்சியின் (*George Town City Council*) தலைமையகமாகவும் இருந்தது. 

இந்த பினாங்கு மாநகர மண்டபம், 1903-ஆம் ஆண்டில், ஊராட்சி அலுவலகமாக (*Municipal Office*) பிரித்தானியர்களால் கட்டப்பட்டது. இப்போதைய பினாங்கு மாநகர மண்டபத்திற்கு எதிர்ப்புறமாய் பழைய ஊராட்சி அலுவலகம் (*Town Hall)* இருந்தது. 

அங்கு இடநெருக்கடி ஏற்பட்டதால் இந்த பினாங்கு மாநகர மண்டபம் $ 100,000 (*Straits Dollar*) செலவில் புதிதாய்க் கட்டப்பட்டது.

## பொது

மாநகர மண்டபம் (*City Hall*) என்ற பெயர் 1957-ஆம் ஆண்டில் ஜார்ஜ் டவுன் நகருக்கு நகத் தகுதி கிடைத்ததில் இருந்து பயன்பாட்டில் உள்ளது. மாநகர மண்டபம் மற்றும் நகர மண்டபம் (*Town Hall*) இரண்டும் எசுபிளனேட் சாலையில் (Esplanade Road) அமைந்துள்ளன. 

எசுபிளனேட் எனும் முற்றவெளியில் உள்ள வரலாற்று அணிவகுப்புத் திடலுக்கு எதிர்ப்புறமாய் மாநகர மண்டபம் அமைந்துள்ளது. இந்த இரு கட்டிடங்களும் ஜார்ஜ் டவுன் யுனெசுகோ (**UNESCO**) உலக பாரம்பரிய தளத்தில் அமைந்துள்ளன.

## கட்டிடக்கலை

1903-இல் கட்டி முடிக்கப்பட்ட இரண்டு மாடி பினாங்கு மாநகர மண்டபம்,  எட்வர்டியன் பரோக் (*Edwardian Baroque Architecture*) மற்றும் பல்லடியன் கட்டிடக்கலை (*Palladian Architecture*) பாணிகளைக் கொண்டது. 1982-ஆம் ஆண்டு முதல் மலேசிய தேசிய நினைவுச் சின்னங்களின் பட்டியலில் பதிவு செய்யப்பட்டுள்ளது. 

பினாங்கு மாநகர மண்டபம் கடைசியாக 2004 மற்றும் 2005-ஆம் ஆண்டுகளுக்கு இடையில் புதுப்பிக்கப்பட்டது. மாநகர மண்டபம் அதன் அசல் வடிவத்தை தக்க வைத்துக் கொண்டாலும், தரை தளத்தில் உள்ள அசல் கட்டிடக்கலையில் புதிய சாளரங்கள் இணைக்கப்பட்டுள்ளன.

## சான்றுகள்

## வெளி இணைப்புகள்

பகுப்பு:பினாங்கின் ஜார்ஜ் டவுனில் உள்ள கட்டிடங்கள் மற்றும் கட்டமைப்புகள்
பகுப்பு:பினாங்கு
பன்னாட்டு ஊழல் எதிர்ப்பு நாள்

**பன்னாட்டு ஊழல் எதிர்ப்பு நாள்** (*International Anti-Corruption Day*) ஊழலுக்கு எதிரான பொது விழிப்புணர்வை ஏற்படுத்துவதற்காகவும் ஆண்டுதோறும் திசம்பர் 9 அன்று பன்னாட்டு  ஊழல் எதிர்ப்பு நாள்  அனுசரிக்கப்படுகிறது. 2003 ஆம் ஆண்டு அக்டோபர் மாதம் 31 ஆம் தேதி  ஊழலுக்கு எதிரான ஐக்கிய நாடுகளின் மாநாட்டில் ஊழலுக்கு எதிரான தீர்மானத்தை நிறைவேற்றப்பட்டதிலிருந்து இந்நாள் அனுசரிக்கப்பட்டு வருகிறது. ஊழலற்ற  களங்கமற்ற மனிதர்களாக வாழ உரிய வாழும் வழிமுறைகளை கற்றுக் கொடுக்க வேண்டும் என்பதே இந்நாளின் நோக்கமாகும்.

ஊழல் மிகுந்த 180 நாடுகளின் பட்டியலில் இந்தியா 85-ஆவது இடத்தில் உள்ளதாக பன்னாட்டு அளவில் நடத்தப்பட்ட ஆய்வில் தெரியவந்துள்ளது. இந்தியாவில் ஊழல் நிறைந்த மாநிலங்களின் பட்டியலில் மகாராட்டிரம் முதல் இடத்தில் உள்ளது. 
## மேற்கோள்கள்

## புற இணைப்புகள்
* International Anti-Corruption Day official website
* Anti-Corruption Day on United Nations web

பகுப்பு:ஐக்கிய நாடுகளின் சிறப்பு நாட்கள்
பகுப்பு:திசம்பர் சிறப்பு நாட்கள்
விருப்பாச்சி ஆறுமுக நாயனார் திருக்கோயில்

**விருப்பாச்சி ஆறுமுக நாயனார் திருக்கோயில்** (*Virupatchi Arumuga nainar Temple*), இந்தியாவின் தமிழ்நாடு மாநிலத்திலுள்ள தேனி மாவட்டம் கோடாங்கிபட்டி கிராமத்தில் அமைந்துள்ளது.  ஆயிரம் ஆண்டுகள் பழமையான தீர்த்தத் தொட்டியினை கொண்டுள்ளதாலும், விருப்பாச்சி என்ற ஊரில் பக்தருக்கு அருள்புரிந்த முருகன் எழுந்தருளிய தலம் என்பதாலும், ஆறு முகங்களை கொண்ட சிலை அமைப்பில் காட்சி தருவதாலும் இத்தலம் தீர்த்தத் தொட்டி விருபாச்சி ஆறுமுக நாயனார் திருக்கோயில் என்ற பெயராலும்  அழைக்கப்படுகிறது. 

## கோவிலின் வழிபாடுகள் மற்றும் சிறப்புகள்

மூலவராக ஆறுமுக நயினார் என அழைக்கப்படும் முருகன் சிலை இங்கு உள்ளது. மயில் மேல் அமர்ந்த நிலையில் ஆறு முகங்களுடன் முருகன் காட்சியளிக்கிறார். அருகில் 7 தலை நாகம் மற்றும் மயில் வாகனத்துடன் நாக சுப்பிரமணியர் சிலை ஒன்றும் உள்ளது. மூலவர் சன்னதியின் மேல் உள்ள விமானம் திரிதளம் என அழைக்கப்படுகிறது. கோயில் முன்பு முருக தீர்த்தம் எனப்படும் வற்றாத தீர்த்த தொட்டி உள்ளது. நாக தோசத்தால் பாதிக்கப்பட்டவர்கள் தோசம் நீங்க வேண்டி இந்த தீர்த்த தொட்டியில் நீராடுகின்றனர். பின்னர் நாகசுப்பிரமணியருக்கு பாலாபிசேகம் செய்து வழிபடுகின்றனர். குடும்ப நலம், தொழில் முன்னேற்றம், கல்வி சிறக்க பக்தர்கள் இங்கு வந்து வழிபடுகின்றனர். தீர்த்த தொட்டியின் சுவற்றில் விநாயகர், முருகன், சிவலிங்கம், வழிபட்ட நிலையில் சப்த கன்னியர் சிலைகள் உள்ளன. விருப்பாச்சி ஆறுமுக நயினார் திருக்கோயில் இந்து சமய அறநிலையத் துறையின் கட்டுப்பாட்டில் உள்ளது.

## மேற்கோள்கள்

பகுப்பு:தேனி மாவட்டத்திலுள்ள கிராமக் கோயில்கள்
பகுப்பு:தேனி மாவட்டத்திலுள்ள முருகன் கோயில்கள்
பகுப்பு:தேனி மாவட்டத்திலுள்ள இந்துக் கோயில்கள்
நுவன் குணவர்தன

**நுவன் குணவர்தன** (*Nuwan Gunawardana*)  இலங்கையைச் சேர்ந்த ஒர் இசையமைப்பாளர் ஆவார். இசைக்கலைஞராகவும் பாடகராகவும் கூட இவர் அறியப்படுகிறார். 1949 ஆம் ஆண்டு மே மாதம் 13 ஆம் நாளன்று பிறந்தார்.

## வாழ்க்கைக் குறிப்பு
குணவர்தன 1949 மே 13 அன்று இலங்கையில் (அப்போது சிலோன் என்று அழைக்கப்பட்டது) பிறந்தார். ஏர் சிலோனில் விமான இயந்திரப் பொறியாளராகப் பணிபுரிந்த இவர், பணியின் போது பொழுதுபோக்காகப் பாடத் தொடங்கினார். ஒலி பொறியாளர் மெர்வின் பெயின்சு இவரது திறமையைக் கண்டறிந்து  திரைப்பட பின்னணி பாடலுக்கு வழிகாட்டினார். 1980  மற்றும் 1990 ஆம் ஆண்டுகளில் பிரபலமான இந்திப் பாடல்களைப் பாடி குணவர்தன புகழ் பெற்றார். பின்னர் இலங்கையில் ஒரு பிரபல கச்சேரி பாடகரானார்.  இரமோனா குணவர்தனவை மணந்து கொண்டார்.  வணிகப் பெண்மணியான துலாரியா மற்றும் நடிகரும் பாடகருமான கயான் என்ற இரண்டு குழந்தைகள் இருந்தனர்.

## இறப்பு
குணவர்தன  2022 ஆம் ஆண்டு டிசம்பர் மாதம் 8 ஆம் நாளன்று  மாரடைப்பால் 73 வயதில் காலமானார்   இறக்கும் போது சிறீ ஜெயவர்தனபுர பொது வைத்தியசாலையில் சிகிச்சை பெற்று வந்தார்.

## மேற்கோள்கள்

பகுப்பு:2022 இறப்புகள்
பகுப்பு:1949 பிறப்புகள்
பகுப்பு:சிங்களவர்
பகுப்பு:இலங்கைக் கலைஞர்கள்
சுவாலி கடற்கரை

**சுவாலி கடற்கரை** (*Suvali Beach*) இந்தியாவின் குசராத்து மாநிலத்தில் அமைந்துள்ளது. முன்னதாக சுருக்கமாக சுவாலி அல்லது சுவாலி சாலை என்ற பெயரால் அழைக்கப்பட்டது. சூரத்து நகரத்தின் அசிரா புறநகர் பகுதியில் அரபிக் கடலை ஒட்டி இது அமைந்துள்ளது. கருப்பு மணல் நிறைந்த கடற்கரையாக இக்கடற்கரை சிறப்பு பெறுகிறது. சூரத் விமான நிலையம் மற்றும் இரயில் நிலையம் ஆகியவை சுவாலி கடற்கரைக்கு அருகாமையில் முறையே 25 கி.மீ மற்றும் 30 கி.மீ தொலைவில் உள்ளன.

## சுவாலி கடற்கரையின் வரலாறு
சுவாலி கடற்கரை நவீன இந்திய கடற்படையின் பிறப்பிடமாக அறியப்படுகிறது. பிரித்தானியாவின் கிழக்கிந்திய கம்பெனி இந்தியாவிற்குள் நுழைந்த இடமாக இருந்தது. 1612 - ஆம் ஆண்டில் தளபதி தாமசு பெசுட்டு இங்குதான்  சுவாலி போரில் போர்த்துகீசியர்களை சந்தித்து தோற்கடித்தார்.
## மேற்கோள்கள்

பகுப்பு:குசராத்து
பகுப்பு:குஜராத்தின் புவியியல்
டோம்மசோ சேவா

**டோம்மசோ சேவா** (*Tommaso Ceva*) (திசம்பர் 20, 1648 &ndash; பிப்ரவரி 3, 1737) இத்தாலிய இயேசு சபை கணிதவியலாளர்.  இவர், கணிதவியலாளர் கியோவன்னி சேவாவின் சகோதரர்.

## வாழ்க்கைக் குறிப்பு
டோம்மசோ சேவா மிலனிலுள்ள ஒரு பணக்காரக் குடும்பத்தில் 1648 ஆம் ஆண்டு பிறந்தார். 1663 இல் இயேசு சபையில் சேர்ந்தார். மிலனிலுள்ள இயேசு சபை கல்லூரியில் முப்பத்தியெட்டு ஆண்டுகள் கணிதம் மற்றும் அணியியல் பயிற்றுவித்தார். "கியோவன்னி கிரோலமோ சச்சேரி" இவரது புகழ்பெற்ற மாணவராவார். இவரது முதல் அறிவியல் நூலில் (*De natura gravium* (1669)) ஈர்ப்பு விசை, இயல் வீழ்ச்சி ஆகிய இயற்பியல் கருத்துருக்களை தத்துவார்த்தமாக அளித்துள்ளார். இவரது ஒரேயொரு கணித நூல்  (*Opuscula Mathematica*) 1699 இல் வெளியானது. அந்நூலில்  வடிவவியல், ஈர்ப்புவிசை, எண்கணிதம் ஆகியவற்றைப் பற்றிய கருத்துக்களைக் கொண்டிருந்தது. ஒரு செங்கோணத்தை குறிப்பிட்ட என்ணிக்கையிலான சமபாகங்களாகப் பிரிக்க உதவும் கருவியை வடிவமைத்தார். இவர் அறியப்பட்ட கவிஞருமாவார்.

1737 இல் மிலனில் இறந்தார்.

## ஆதார நூற்பட்டியல்
* Ramat, Raffaello, "La critica del padre Ceva," Civiltà moderna, 10 (1938), 385-95, and 11 (1939), 139-66. (Reprinted in Sette contributi agli studi di storia della letteratura italiana, (Florence, 1947), pp.&nbsp;5–44.
* 
* 
* 

## வெளியிணைப்புகள்
* 
* 

பகுப்பு:இத்தாலியக் கணிதவியலாளர்கள்
பகுப்பு:1648 பிறப்புகள்
பகுப்பு:1737 இறப்புகள்
சுக்விந்தர் சிங் சுகு

**சுக்விந்தர் சிங் சுகு** (*Sukhvinder Singh Sukhu,* பிறப்பு: 27 மார்ச் 1964), இந்தியாவின் இமாச்சலப் பிரதேச மாநில முதலமைச்சரும் இந்திய தேசிய காங்கிரசு கட்சியைச் சார்ந்த அரசியல்வாதியும் ஆவார். 2022 இமாச்சலப் பிரதேச சட்டமன்றத் தேர்தலில் நாதவுன் சட்டமன்றத் தொகுதியில் வெற்றி பெற்றார். இந்திய தேசிய காங்கிரஸ் கட்சி, இமாச்சலப் பிரதேசத்தில் மொத்தமுள்ள 68 தொகுதிகளில் 40 தொகுதிகளை பெற்றி பெற்றதை அடுத்து, சுக்விந்தர் சிங் சுகு, 11 டிசம்பர் 2022 அன்று ஏழாவது இமாச்சலப் பிரதேச முதலமைச்சராகப் பதவியேற்றார்.

## இதனையும் காண்க
* இமாச்சலப் பிரதேச சட்டமன்றத் தேர்தல், 2022
* இமாச்சலப் பிரதேச முதலமைச்சர்களின் பட்டியல்
## மேற்கோள்கள்

பகுப்பு:இமாச்சலப் பிரதேச முதலமைச்சர்கள்
பகுப்பு:இமாச்சலப் பிரதேசத்தில் அரசியல்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இமாச்சலப் பிரதேச சட்டமன்ற உறுப்பினர்கள்
முகம்மது அப்துல் நசீர்

**முகம்மது அப்துல் நசீர்** (*Muhammad Abdul Nasir*) ஒரு இந்திய அரசியல்வாதி மற்றும் லிலாங்கை பிரதிநிதித்துவப்படுத்தும் மணிப்பூர் சட்டமன்றத்தின் முன்னாள் உறுப்பினர் ஆவார். இவர் ஒக்ரம் இபோபி சிங் அமைச்சரவையில் வேளாண் அமைச்சராகப் பணியாற்றியவர்.

## அரசியல் வாழ்க்கை
இந்திய தேசிய காங்கிரசின் வேட்பாளராக லிலோங்கின் வேட்பாளராக 2017 இல் மணிப்பூர் சட்டமன்றத்திற்கு நசீர் தேர்ந்தெடுக்கப்பட்டார். 2018 ஆம் ஆண்டில், உள்ளூர் பழங்குடியினர் நிலத்தை வெளியாட்களுக்கு விற்காத நாகரம் கிராமத்தில் தனது வீட்டைக் கட்டுவதில் சிரமத்தை எதிர்கொண்டார், மேலும் தனது வீட்டின் கட்டுமானத்தை நிறுத்த விரும்பினார்.

நசீர் 2020 இல் இந்திய தேசிய காங்கிரசின் மற்ற ஐந்து அரசியல்வாதிகளுடன் கட்சியிலிருந்து விலகினார். இவர் காங்கிரசில் இருந்து விலகிய பின்னர் ஐக்கிய ஜனதா தளம் கட்சியில் சேர்ந்தார்.

இவர் 2022 மணிப்பூர் சட்டமன்றத் தேர்தலில் லிலாங்கிலிருந்து வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:மணிப்பூர் அரசியல்வாதிகள்
இராபெர்ட்டசு ஆங்கிலிக்கசு

**இராபெர்ட்டசு ஆங்கிலிக்கசு**   *(Robertus Anglicus)*  அல்லது   ** ஆங்கிலேயர் இராபெர்ட்டசு**  ஒரு 13 ஆம் நுற்றாண்டு பிரித்தானிய வானியலாளர் ஆவார். இவர் மோன்ட்பெல்லியர் பல்கலைக்கழகத்திலும் பாரீசிலும் கல்வி கற்பித்தார்.  .  இவர் 1271 இல் *De Sphera Mundi*  எனும் யோகான்னசு தெ சாக்ரோபோசுக்கோ எழுதிய நூலுக்கு உரை வரைந்தார்.  இந்நூல் கடிகாரம் செய்வதற்கான நுட்பக்கலை சார்ந்த அதுநாளது வரையிலான சிறந்த வளர்ச்சியை உள்ளடக்கிய நூலாகும்.

இவர் "வான்கோள வரன்முறைகள்" எனும் கட்டுரையை எழுதினார். இதில் கோளங்கலின் அளவீடுகளைச் செய்யும் நெறிமுறைகள் அடங்கின.

## மேற்கோள்கள்
*

## மேற்கோள்கள்

பகுப்பு:ஆங்கிலேய  வானியலாளர்கள்
பகுப்பு:பிரித்தானிய வானியலாளர்கள்
பிரசாந்தா தெப்பர்மா

**பிரசாந்தா தெப்பர்மா** (பிறப்பு 13 ஜனவரி 1976) திரிபுராவைச் சேர்ந்த ஒரு இந்திய அரசியல்வாதி ஆவார். இவர் கோவாய் மாவட்டம் மற்றும் திரிபுராவின் கிழக்கு பகுதியில் உள்ள ராம்சந்திரகாட் (சட்டமன்றத் தொகுதி) பிரதிநிதித்துவப்படுத்தும் சட்டமன்ற உறுப்பினர் ஆவார். இவர் திரிபுரா பழங்குடி மக்கள் முன்னணியில் (IPFT) இணைந்துள்ளார்.

## ஆரம்ப வாழ்க்கை மற்றும் அரசியல் வாழ்க்கை
டெபர்மா 13 ஜனவரி 1976 இல் நில்மோகன் டெப்பர்மா  மற்றும் மஞ்சூரி டெப்பர்மா ஆகியோருக்குப் பிறந்தார்.  HS உடையவர், இவர் 2018 திரிபுரா சட்டமன்றத் தேர்தலில் இந்தியப் பொதுவுடமைக் கட்சி (மார்க்சிஸ்ட்) வேட்பாளர் பத்ம குமார் தெப்பர்மாவை எதிர்த்துப் போட்டியிட்டார். இவர் 56.22% வாக்குகளைப் பெற்றார் இவர் 19,439 வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:திரிபுரா அரசியல்வாதிகள்
பகுப்பு:வாழும் மக்கள்
பகுப்பு:1976 பிறப்புகள்
தூலியம் இருபுரோமைடு

**தூலியம் இருபுரோமைடு** (*Thulium dibromide*) TmBr2 என்ற மூலக்கூற்று வாய்ப்பாட்டால் விவரிக்கப்படுகிறது. கனிம வேதியியல் சேர்மமான இது கருப்பு நிறத்தில் உள்ளது.  நீரில் எளிதாக கரைகிறது. தூலியம் இருபுரோமைடு இசுட்ரோன்சியம் அயோடைடு கட்டமைப்பில் காணப்படுகிறது. மந்தவாயுச் சூழலில் இதை சேமித்து வைக்க  வேண்டும். 
## தயாரிப்பு
வெற்றிடத்தில் 800~900 ° செல்சியசு வெப்பநிலையில் தூலியத்துடன் தூலியம் முப்புரோமைடை சேர்த்து  வினைபுரியச் செய்து தூலியம் இருபுரோமைடைத் தயாரிக்கலாம். அதிக வெப்பநிலையில், கார உலோகங்களிலிருந்தும் புரோமைடைப் பெறலாம். ஆனால் இலித்தியம் மற்றும் சோடியம் வினைகள் மட்டுமே தூலியம் இருபுரோமைடைக் கொடுக்கின்றன. பொட்டாசியம், உருபிடியம் மற்றும் சீசியம் ஆகியவை வினையில் மட்டுமே ஈடுபடுகின்றன.
## மேற்கோள்கள்

பகுப்பு:தூலியம் சேர்மங்கள்
பகுப்பு:புரோமைடுகள்
பகுப்பு:கனிம வேதியியல் சேர்மங்கள்
பகுப்பு:இலந்தனைடு ஆலைடுகள்
சுக்விந்தர் சிங் சுகு அமைச்சரவை

**சுக்விந்தர் சிங் சுகு அமைச்சரவை** (*Sukvinder Singh Sukhu Ministry*) 2022 ஆம் ஆண்டு திசம்பர் மாதம் 11 ஆம் தேதியன்று இந்தியாவின் இமாச்சலப் பிரதேச மாநிலத்தின் முதலமைச்சராகப் பதவியேற்கிறார்.. இமாச்சலப் பிரதேச சட்டப்பேரவைத் தேர்தலுக்கான பிரச்சாரக் குழு தலைவராக இவர் பணியாற்றினார். காங்கிரசு தலைவர் ராகுல் காந்திக்கு மிக நெருக்கமானவராக உள்ளார். நடந்து முடிந்த தேர்தலில் நதோன் தொகுதியில் போட்டியிட்டார். இவரது அமைச்சரவையில் உள்ள அமைச்சர்களின் பட்டியல் இங்கு கொடுக்கப்பட்டுள்ளது.
## பட்டியல்
#முதலமைச்சர்- சுக்விந்தர் சிங் சுகு
#துணை முதலமைச்சர்- முகேசு அக்னிகோத்ரி
## மேற்கோள்கள்

பகுப்பு:இமாச்சலப் பிரதேச அரசு
மாவளி திருவிழா

**மாவளி திருவிழா**என்பது கார்த்திகைதீப நன்னாளில் சொக்கப்பனை ஏற்றல் மற்றும் மாவளி சுற்றல் ஆகிய நிகழ்வுகளை கொண்ட ஒரு தமிழர் கொண்டாட்டமாகும். இது குழந்தைகள் மகிழ்ச்சியாக கொண்டாடும் ஒரு பாரம்பரிய விழாவாகும்.பனம்பூ அளகினை எரித்தல் என்ற பாரம்பரிய முறையில் இதற்கான மூலப்பொருள்களை உருவாக்கி மாவளி தயாரிக்கின்றனர்.

### சொக்கப்பனை ஏற்றல்
சொக்கப்பனை ஏற்றல் அல்லது சொக்கப்பனை கொளுத்துதல் என்பது பனைமரத்தினை நெடுக நிறுத்தி வைத்து அதனை எரியூட்டி வழிபடும் நிகழ்வாகும்.பனை ஓலைகளை சோளக்காட்டுபொம்மை போன்று குவித்தும் எரியூட்டி வழிபடுவர். பெரும்பாலும் சைவ வழிபாட்டு தளங்களிலும், கிராமப்புறங்களில் குலதெய்வ கோவில்களிலும் இந்நிகழ்வு நடைபெறும்.

## வரலாறு
மாவளி சுற்றல் என்பது தமிழக பழங்குடிகளின் தொன்மையான வழக்கமாகும். இது ஏறக்குறைய 4500 ஆண்டுகள் பழமையான கொண்டாட்டமாகும். வரலாறு அடிப்படையில் நோக்கும்போது இது உழவு சமூதாயத்தின் ஆரம்பநிலையில் தொடர்ந்த கற்கால மக்களின் சடங்காகும். உதாரணமாக தமிழ்நாட்டில் கற்கால பாறை ஓவியங்களில் இது தொடர்பான ஓவியங்கள் காணப்படுகின்றன.மாவளி என்ற தமிழ் சொல்லிற்கு வலிமையான சுழல்காற்று என்றும் ஒளிரும் வானம் என்றும் பொருள் தருகிறது.வளி என்ற சொல் காற்று, வானம் என்ற பொருளை தருகிறது.மாவளி, சூறாவளி போன்ற சொற்கள் அந்த காற்றின் தன்மையை குறிப்பிடுகிறது.எனவே மாவளி என்பது அழகிய வானவேடிக்கை என்று  பொருள் கொள்ளலாம்.

பனைமரமானது தமிழர்களின் பண்பாட்டோடு கலந்த ஒன்றாகும். வேளாண் சமூகமாக உருவாகும் முன்னர் தமிழர்கள் பனை காடுகளில் வாழ்ந்தனர்.ஆண் பனை மரத்தின் பூக்காம்புகள்  அளகு எனப்படுகிறது. இதனை எரித்து பொடி செய்து உப்பு கலந்து மாவளி பொடி தயாரிக்கின்றனர்.இது பொறியும் தன்மை கொண்டது.

### கார்த்தீ
மாவளி பொறிவானம் ஊர்புரங்களில் "கார்த்தீ" என்றும் அழைக்கப்படுகிறது. தமிழகத்தில்  கார்காலத்தில் தமிழக பழங்குடி மக்களால் கொண்டாடப்பட்ட நெருப்பு கொண்டாட்டம் இதுவாகும்.கார்த்திகை பனிக்காலத்தில் வெளிச்சத்திற்கும், வெப்பத்திற்குமான விளக்கிடும் முறையும், மாவளி பொறிவானமும், சொக்கப்பனை ஏற்றலும் தமிழக பழங்குடிகளின் தொன்மையான வழக்கமாகும். கார், கார்த்திகை என்ற பனிக்கால நெருப்பை குறிக்கும் சொல் கார்த்தீ ஆகும்.

## தீவளி தூவல்

சொக்கப்பனையின் சாம்பல் குழந்தைகள் மற்றும் பேறுகால பெண்கள் திருநீறாக நெற்றியில் பூசுவது குழந்தைகளின் ஆரோக்கியத்திற்கும் பாதுகாப்பிற்கும் நல்லதாகும். வீடுகளில் விளக்கேற்றிவிட்டு இரவு நேரத்தில் விளக்கு ஒளியில் இச்சாம்பலை விளைநிலங்களில் பயிர்களின் மீதும் தூவப்படுகிறது. இதனை **தீவளிதூவல்** என்று அழைக்கின்றனர்.

## மேற்கோள்கள்

பகுப்பு:தமிழ்நாட்டு விழாக்கள்
பகுப்பு:தமிழர் விழாக்கள்
பகுப்பு:இந்து சமய விழாக்கள்
பகுப்பு:தமிழர் பண்பாடு
கியோவன்னி சேவா

**கியோவன்னி சேவா** (*Giovanni Ceva*) (செப்டம்பர் 1, 1647 – மே 13, 1734) இத்தாலியக்  கணிதவியலாளராவார். யூக்ளிடிய வடிவவியலின் சேவாவின் தேற்றத்திற்காக நன்கறியப்பட்டவர். இவரது சகோதரர் டோம்மசோ சேவாவும் நன்கறியப்பட்டக் கவிஞரும் கணிதவியலாளருமாவார்.

## வாழ்க்கைக் குறிப்பு
மிலனிலுள்ள இயேசுசபை கல்லூரியில் பயின்றார். பின்னர் பிசா -இன் பல்கலைக்கழகத்தில் தனது கல்வியைத் தொடர்ந்தார். படிப்பை முடித்தபின்னர் அப்பல்கலைக்கழகத்திலேயே பேராசிரியராகப் பணியாற்றினார். பின்னர் 1686 இல் மந்துவா -இன் பல்கலைக்கழகத்தில் கணிதப் பேராசிரியராகித் தன் வாழ்நாள் முழுதும் அப்பணியில் தொடர்ந்திருந்தார்.

## பணி

கியோவன்னி சேவா, வாழ்நாளில் பெரும்பகுதி கணிதத்தைப் பயின்றார். பதினோராம் நூற்றாண்டிலேயே அறியப்பட்டிருந்த முக்கோணங்கள் பற்றிய மிக முக்கியமான தேற்றமான சேவாவின் தேற்றத்தைத் 1678 இல்  தனது நூலில் (*De lineis rectis*) வெளியிட்டார். மெனலாசின் தேற்றத்தை மீண்டும் கண்டுபிடித்து வெளியிட்டார். 1682 இல் *Opuscula mathematica*, 1692 இல் *Geometria Motus* என்ற நூல்களை வெளியிட்டார். நுண்கணிதம் குறித்தும் அவர் முன்பே கணித்திருந்தார். அவர் எழுதிய நூலான *De Re Nummeraria* 1711 இல் "மேத்தமேட்டிக்கல் எக்னாமிக்சில்" வெளியானது.

வடிவவியல் தொகுதிகளில்  விசையியல் மற்றும் நிலையியல் பயன்பாடுகள் குறித்து ஆய்வு செய்தார். ஒரு காலகட்டத்தில் இரு ஊசல்களின் அலைவு நேரங்கள் அவ்வூசல்களின் நீளங்களுடன் சமவிகிதத்தில் இருக்குமென்று தவறுதலாகக் கணித்தார். ஆனால் பின்னர் தனது தவற்றைத் திருத்திக்கொண்டார். சேவா, நீர்ம இயக்கவியலிலும் ஆய்வு மேற்கொண்டார். நீர்ம இயக்கவியலில் அவர் மேற்கொண்ட ஆய்வுகளை *Opus hydrostaticum* என்ற நூலில் 1728 இல் வெளியிட்டார். நீர்ம இயக்கவியலில் அவரது பணியானது ரெனோ ஆற்றை, போ ஆற்றுக்குத் திசைமாற்றும் திட்டத்தைக் கைவிட உதவியது.

### நூல்கள்
* 
* 
* *Geometria Motus*, 1692
* 
* 
* 
* 


Giovanni Benedetto Ceva – Ragioni del signor Giovanni Ceva commissario dell', 1716 - BEIC 2053918.tif|*Ragioni [...] contra l'introduzione del Reno nel Pò*, 1716
Giovanni Benedetto Ceva – Replica di Giovanni Ceva, commissario dell'arciduc, 1717 - BEIC 13326368.tif|*Replica [...] in difesa delle sue dimostrazioni, e ragioni per la quali non debbasi introdurre Reno in Po*, 1717


## மேற்கோள்கள்
* "Ceva, Giovanni." MacTutor History of Mathematics archive. 2006. O'Connor, John J., and Edmund F. Robertson. http://www-history.mcs.st-andrews.ac.uk/Biographies/Ceva_Giovanni.html
* "Ceva, Giovanni." Encyclopædia Britannica. 2005. Encyclopædia Britannica Online. https://www.britannica.com/biography/Giovanni-Ceva.

பகுப்பு:1647 பிறப்புகள்
பகுப்பு:1734 இறப்புகள்
பகுப்பு:இத்தாலியக் கணிதவியலாளர்கள்
துணை மற்றும் சுகாதார தொழில்முறைகளுக்கான தேசிய ஆணையம்

**துணை மற்றும் சுகாதாரத் தொழில்முறைகளுக்கான தேசிய ஆணையம்** (*National Commission for Allied and Healthcare Professions (NCAHP)*) என்பது இந்திய துணை சுகாதார தொழில் நெறிஞர்களுக்காக அமைக்கப்பட்டிருக்கும் ஓர் ஒழுங்குமுறை நிறுவனமாகும். இது 2021 ஆம் ஆண்டு வரை தேசிய மருத்துவ ஆணையம், இந்தியப் பல் மருத்துவ மன்றம், இந்திய செவிலிய மன்றம், இந்திய மருந்தியல் குழுமம் போன்றவற்றின் கீழ் வராத அனைத்து துணை சுகாதார தொழில்களையும் உள்ளடக்கியது. கல்வி மற்றும் அனைத்துப் பிரிவுகளின் தொழில் நெறிஞர்களையும் ஒழுங்குபடுத்தும் அதிகாரத்துடன் 10 பிரிவுகளாகப் பிரிக்கப்பட்டுள்ளது.

இந்திய அரசு 2021 மார்ச் மாதத்தில் துணை மற்றும் சுகாதார தொழில்முறைகளுக்கான தேசிய ஆணைய சட்டம் ஒன்றை கொண்டு வந்து மக்களவை மற்றும் மாநிலங்கள் அவையில் தீர்மானம் நிறைவேற்றியது. பின்னர் இந்திய அரசியலமைப்பு சட்டத்தின் படி குடியரசுத் தலைவரின் ஒப்புதல் மூலம் இந்தத் துணை மற்றும் சுகாதார தொழில்முறைகளுக்கான தேசிய ஆணைய சட்டம் நிறைவேற்றப்பட்டு நடைமுறைக்கு வந்தது.

## அங்கீகரிக்கப்பட்ட துறைகள்
#மருத்துவ ஆய்வகம் மற்றும் வாழ்வியல்
#காயம், தீ காய பராமரிப்பு மற்றும் அறுவை சிகிச்சை/ மயக்க மருந்து தொடர்பான தொழில்நுட்ப மருத்துவ துறை
#பிசியோதெரபி மருத்துவ துறை
#ஊட்டச்சத்து அறிவியல் மருத்துவ துறை
#கண் ஒளியியல் மருத்துவ துறை
#தொழில் முறை மருத்துவ துறை
#சமூக மற்றும் குணநல அறிவியல் மருத்துவ துறை
#மருத்துவ கதிரியக்க மற்றும் ஆய்வுப்பட தொழில்நுட்ப துறை
#மருத்துவ தொழில்நுட்ப மற்றும் துணை மருத்துவ துறை
#சுகாதார வழங்கியல் அலுவல் மற்றும் சுகாதார வழங்கியல் தொழில்முறை துறை
இந்த சட்டத்தின் படி, மேற்கண்ட சுகாதார துறைகள் இந்த குறிப்பிட்ட தேசிய ஆணையத்தில் அடங்கும்.

## இவற்றையும் பார்க்க
* தேசிய மருத்துவ ஆணையம்
* இந்தியப் பல் மருத்துவ மன்றம்
* இந்திய செவிலிய மன்றம்
* இந்திய மருந்தியல் குழுமம்

## மேற்கோள்கள்

பகுப்பு:இந்தியாவில் மருத்துவக் கல்வி
பகுப்பு:இந்தியாவில் மருத்துவம்
பகுப்பு:இந்தியாவில் உடல்நலச் சட்டம்
ஜம்புசர் சட்டமன்றத் தொகுதி

**ஜம்புசர் சட்டமன்றத் தொகுதி** (*Jambusar Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது பரூச் மாவட்டத்தில் உள்ளது. பரூச் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 150 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
பசுவனாபுரம்

**பசுவனாபுரம்** (**Basuvanapuram**) என்பது இந்தியாவின் தமிழ்நாட்டின், ஈரோடு மாவட்டம், சத்தியமங்கலம் வட்டத்தில் குத்தியாலத்தூர் ஊராட்சியில் இருக்கும் ஒரு சிற்றூர் ஆகும்.

பசுவனாபுரம் கிராமம், பங்களாமேடு, எக்கத்தூர் ஆகிய கிராமங்களை உள்ளடக்கியது. இது சத்தியமங்கலம் சட்டமன்றத் தொகுதிக்கும், நீலகிரி மக்களவைத் தொகுதிக்கும் உட்பட்டது.

## மக்கள் வகைபாடு
2011-ஆம் ஆண்டு மக்கள் தொகை கணக்கெடுப்பின்படி 67 வீடுகள் கொண்ட இந்த ஊரின் மக்கள்தொகை 647 ஆகும்

## அமைவிடம்
இந்த ஊரானது மாவட்ட தலைநகரான ஈரோட்டிலிருந்து 71 கிலோமீட்டர் தொலைவிலும், சத்தியமங்கலத்தில் இருந்து 36 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 418 கிலோமீட்டர் தொலைவிலும் உள்ளது. கடம்பூர் சிற்றூரிலிருந்து 9.2 கி.மீ. தொலைவிலும் பசுவனாபுரம் உள்ளது. காடகநல்லி, கரளயம், கோட்டமாளம், சுஜில்கரை, கேர்மாளம் கிராமங்களை இணைக்கும் பேருந்து வழித்தடம் ஆக பசுவனாபுரம் உள்ளது.

## குறிப்புகள்

பகுப்பு:ஈரோடு மாவட்டத்திலுள்ள கிராமங்கள்
தௌசா

**தௌசா**, இந்தியாவின் இராஜஸ்தான் மாநிலத்தில் கிழக்கில் அமைந்த தௌசா மாவட்டம் மற்றும் தௌசா வருவாய் வட்டத்தின் நிர்வாகத் தலைமையிடம் மற்றும் நகராட்சியும் ஆகும். இது மாநிலத் தலைநகரான ஜெய்ப்பூர் நகரத்திற்கு கிழக்கே 59 கிலோ மீட்டர் தொலைவிலும், புது தில்லிக்கு தென்மேற்கே 271.2 கிலோ மீட்டர் தொலைவிலும் உள்ளது. இந்நகரத்திற்கு அருகே சாந்த் பௌரி எனும் புகழ்பெற்ற படிக்கிணறு உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 35 வார்டுகளும், 15,465  வீடுகளும் கொண்ட தௌசா நகரத்தின் மக்கள் தொகை 85,960  ஆகும். அதில் ஆண்கள் 45,369 மற்றும் பெண்கள் 40,591 ஆக உள்ளனர். பாலின விகிதம் 1000 ஆண்களுக்கு 895 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி  எழுத்தறிவு 82% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 15,589 மற்றும் 8,048 ஆகவுள்ளனர். 

இதன் மக்கள் தொகையில் இந்துக்கள் 84.69, இசுலாமியர் 14.11%, பௌத்தர்கள் , சமணர்கள் 0.66%,  சீக்கியர்கள் 0.15%, கிறித்தவர்கள் 0.16% மற்றும் பிறர் 0.23% ஆகவுள்ளனர்.
## இதனையும் காண்க
* சாந்த் பௌரி
## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
அன்வார் இப்ராகிம் அமைச்சரவை

**அன்வார் இப்ராகிம் முதலாம் அமைச்சரவை** அல்லது **மலேசியாவின் 23-ஆவது அமைச்சரவை** (மலாய்: *Kabinet Anwar Pertama*; ஆங்கிலம்: *Anwar Ibrahim First Cabinet*; சீனம்: 安瓦尔·易卜拉欣第一内阁); என்பது மலேசியப் பிரதமர் அன்வார் இப்ராகிம் தலைமையிலான மலேசியாவின் 23-ஆவது அமைச்சரவை ஆகும். 

மலேசியாவின் 10-ஆவது பிரதமராக அன்வார் இப்ராகிம் நியமிக்கப்பட்டு எட்டு நாட்களுக்குப் பிறகு, 2022 டிசம்பர் 2-ஆம் தேதி, இந்த 23-ஆவது அமைச்சரவை அறிவிக்கப்பட்டது. 

2022-ஆம் ஆண்டு மலேசியப் பொதுத் தேர்தலுக்கு பின்னர், மற்ற அரசியல் கூட்டணிகளுடன் இணைந்து ஓர் ஒற்றுமை அரசாங்கத்தை (*Unity Government)* அமைக்குமாறு மலேசியப் பேரரசர் சுல்தான் அப்துல்லா (*Al-Sultan Abdullah*) அவர்கள்; அன்வார் இப்ராகிமைக் கேட்டுக் கொண்டார்.  

2022 டிசம்பர் 3-ஆம் தேதி, அமைச்சர்கள் பதவிப் பிரமாணம் எடுத்துக் கொண்ட பிறகு அமைச்சர்களின் நியமனம் அதிகாரப்பூர்வமாக அமலுக்கு வந்தது.

## பொது

அன்வாரின் ஒற்றுமை அரசாங்கத்தில் இணைவதற்கு பெரிக்காத்தான் நேசனல் (*Perikatan Nasional*) கூட்டணிக்கு அழைப்பு விடுக்கப்பட்டது. ஆனாலும், அந்த அழைப்பை பெரிக்காத்தான் நேசனல் நிராகரித்து; எதிர்க்கட்சியாகச் செயல்பட முடிவு செய்தது.

எனவே, இந்த அமைச்சரவை பாக்காத்தான் ஹரப்பான் (**PH**) தலைமையில் ஒரு மாபெரும் கூட்டணி அரசாங்கம் நிறுவப்பட்டு இருப்பதை பிரதிபலிக்கின்றது. இந்த அமைச்சரவைக்கு தேசிய ஒருமைப்பாட்டு அமைச்சரவை (மலாய்: *Kabinet Perpaduan Nasional*; ஆங்கிலம்: *National Unity Cabinet*; என்று பெயரிடப்பட்டுள்ளது.

## அமைவு
2022 டிசம்பர் 3-ஆம் தேதி நிலவரப்படி, ஒற்றுமை அரசாங்கத்தின் அமைச்சர்கள்:

### அமைச்சர்கள்

## துணை அமைச்சர்கள்

## மேலும் காண்க
* மலேசியப் பொதுத் தேர்தல், 2022
* மலேசிய அமைச்சரவை
* மலேசியாவின் அமைச்சரவைகள் பட்டியல்

## மேற்கோள்கள்

## வெளி இணைப்புகள்

பகுப்பு:மலேசிய அமைச்சரவை
பகுப்பு:மலேசியாவில் தேர்தல்கள்
பகுப்பு:மலேசியாவில் அரசியல் 
பகுப்பு:மலேசிய நாடாளுமன்றம்
யோ. பி. திரிவேதி

**யோகேந்திர பிரேம்கிருஷ்ணா திரிவேதி** (*Y. P. Trivedi*) என்பவர் இந்தியாவின் அரசியல்வாதியும் தேசியவாத காங்கிரசு கட்சியின் உறுப்பினரும் ஆவார். இவர் ரிலையன்ஸ் இண்டஸ்ட்ரீஸ் நிறுவனத்தின் இயக்குநர் குழுவில் உறுப்பினராகவும் இருந்தார்.

சூரத்தில் பிறந்து வளர்ந்த திரிவேதி இந்திய நாடாளுமன்றத்தின் மாநிலங்களவையில் மகாராட்டிரா சார்பாக 2 ஏப்ரல் 2008 முதல் 2 ஏப்ரல் 2014 வரை உறுப்பினராக இருந்தார். இளநிலை வணிகவியல் பட்டப்படிப்பு முடித்த பிறகு, இளநிலை சட்டப் படிப்பும் பயின்றார். இந்திய மட்டைப்பந்து குழுவின் தலைவராக இருந்த இவர் தற்போது அதன் உறுப்பினராக உள்ளார். இவர் இந்திய உச்ச நீதிமன்றத்தின் புகழ்பெற்ற வழக்கறிஞர் ஆவார். ஜே. கே. விளையாட்டு அறக்கட்டளையின் தலைவராகவும் உள்ளார்.

## மேற்கோள்கள்


பகுப்பு:1929 பிறப்புகள்
பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பிரதாப்காட்

**பிரதாப்கர்** (**Pratapgarh**), இந்தியாவின் இராஜஸ்தான் மாநிலத்தில் தெற்கில் அமைந்த பிரதாப்காட் மாவட்டத்தின் நிர்வாகத் தலைமையிடம் ஆகும். இது மாநிலத் தலைநகரான ஜெய்ப்பூர் நகரத்திற்கு தெற்கே 418.4 கிலோ மீட்டர் தொலைவிலு; அகமதாபாத்த்திற்கு வடகிழக்கே 313.8 கிலோ மீட்டர் தொலைவிலும் உள்ளது. இதனருகில் 32 கிலோ மீட்டர் தொலைவில் புகழ்பெற்ற மண்டோசோர் நகரம் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 25 வார்டுகளும், 8,749 வீடுகளும் கொண்ட பிரதாப்கர் நகரத்தின் மக்கள் தொகை 42,079  ஆகும். அதில் ஆண்கள் 21,499  மற்றும் பெண்கள் 20,580 ஆக உள்ளனர். பாலின விகிதம் 1000 ஆண்களுக்கு 957 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி  எழுத்தறிவு  85.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5,344 மற்றும் 3,459 ஆகவுள்ளனர். 

இதன் மக்கள் தொகையில் இந்துக்கள் 70.9%, இசுலாமியர் 17.81% சமணர்கள் 10.87%, கிறித்தவர்கள் 0.32%
மற்றும் பிறர் 0.09% ஆகவுள்ளனர். 
## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
சாவித்திரி நிகாம்

**சாவித்திரி நிகாம்** (*Savitri Nigam*)(1919-1985) என்பவர் இந்திய மேனாள் அரசியல்வாதி ஆவார். இவர் இந்தியத் தேசிய காங்கிரசின் உறுப்பினராக உத்திரப்பிரதேசத்தின் பண்டாவிலிருந்து இந்திய நாடாளுமன்றத்தின் கீழ்சபையான மக்களவையிலும் மேலவையான மாநிலங்களவையிலும் உறுப்பினராக இருந்துள்ளார். இவர் உத்தரப்பிரதேசத்தை சேர்ந்தவர்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
பகுப்பு:1985 இறப்புகள்
பகுப்பு:1919 பிறப்புகள்
பகுப்பு:3வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பான்ஸ்வாரா

**பான்ஸ்வாரா**,  இந்தியாவின் இராஜஸ்தான் மாநிலத்தின் தெற்கில் உள்ள பான்ஸ்வாரா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும்.  இது மாநிலத் தலைநகரான ஜெய்ப்பூர் நகரத்திற்கு தெற்கே 506.6 கிலோ மீட்டர் தொலைவிலும்; அகமதாபாத்திற்கு வடகிழக்கே 255.8 கிலோ மீட்டர் தொலைவிலும் உள்ளது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி
வார்டுகளும்,  வீடுகளும் கொண்ட  பன்ஸ்வாரா நகரத்தின் மக்கள் தொகை 101,017  ஆகும். அதில் ஆண்கள் 51,585  மற்றும் பெண்கள்  49,432 ஆக உள்ளனர். பாலின விகிதம் 1000 ஆண்களுக்கு  960	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12,274 ஆகவுள்ளனர். இதன் சராசரி  எழுத்தறிவு 85.72%	 ஆகவுள்ளது. இதன் மக்கள் தொகையில் இந்துக்கள் 64.83%, இசுலாமியர் 26.32%, பௌத்தர்கள் , சமணர்கள் 6.73%, சீக்கியர்கள் 0.21%, கிறித்தவர்கள் 1.13%
மற்றும் பிறர் 0.76% ஆகவுள்ளனர்.
## மேற்கோள்கள்

 

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பகுப்பு:பான்ஸ்வாரா மாவட்டம்
ஜமால்பூர், பீகார்

**ஜமால்பூர்** இந்தியாவின் பீகார் மாநிலத்தில் உள்ள ஒரு நகரம் ஆகும். இது &nbsp;முங்கர் நகர மையத்திலிருந்து 8 கி.மீ. தொலைவில் அமைந்து உள்ளது. ஜமால்பூர், முங்கேர்-ஜமால்பூர் இரட்டை நகரங்களின் ஒரு பகுதியாகும்.

## சொற்பிறப்பியல்
ஜமால்பூர் 16 ஆம் நூற்றாண்டின் சூஃபி துறவி ஜமால் பாபாவின் பெயரால் அழைக்கப்படுகிறது, அவருடைய *தர்கா* (கோயில்) ஜமால்பூர் கிழக்கு காலனி மருத்துவமனை சாலையில் உள்ளது.

## இணைப்புகள்
* https://munger.nic.in/

பகுப்பு:Short description is different from Wikidata
பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:பீகாரிலுள்ள மாநகரங்கள்
பகுப்பு:முங்கேர் மாவட்டம்
பாந்தா மக்களவைத் தொகுதி

**பாந்தா மக்களவைத் தொகுதி** (*Banda Lok Sabha constituency*) என்பது வட இந்தியாவின் உத்தரப் பிரதேச மாநிலத்தில் உள்ள 80 நாடாளுமன்றத் தொகுதிகளில் ஒன்றாகும். இந்தத்தொகுதியானது பாந்தா மாவட்டத்தில் அமைந்துள்ளது.

## சட்டசபை பிரிவுகள்
பாந்தா நாடாளுமன்ற மக்களவைத் தொகுதியில் கீழ்க்கண்ட ஐந்து சட்டமன்றத் தொகுதிகள் அடங்கியுள்ளன. இவை:

## பாராளுமன்ற உறுப்பினர்கள்

## மேற்கோள்கள்

## வெளி இணைப்புகள்

* பண்டா நாடாளுமன்றத் தொகுதி முடிவுகள்
* பண்டா லோக்சபா தொகுதி தேர்தல் 2019 முடிவுகள்
பகுப்பு:பாந்தா மாவட்டம்
பகுப்பு:உத்தரப் பிரதேச மக்களவைத் தொகுதிகள்
பைரோன் பிரசாத் மிசுரா

**பைரோன் பிரசாத் மிசுரா** (*Bhairon Prasad Mishra*) என்பவர் இந்திய அரசியல்வாதியும் உத்தரப் பிரதேசத்தினைச் சேர்ந்த இந்திய நாடாளுமன்ற மேனாள் உறுப்பினர் ஆவார். இவர் பாரதிய ஜனதா கட்சியின் உறுப்பினர். 2014ஆம் நடைபெற்ற இந்திய பொதுத் தேர்தலில் பாந்தா மக்களவைத் தொகுதியில்பாஜக வேட்பாளராகப் போட்டியிட்டு வெற்றி பெற்றார்.

பைரோன் பிரசாத் மிசுரா, செப்டம்பர் 7, 1958-ல் பிறந்தார். இவரது பிறப்பிடம் உத்தரப்பிரதேச மாநிலத்தின் சித்திரக்கூட மாவட்டம் அனுவா ஆகும்.

## மேற்கோள்கள்

பகுப்பு:1958 பிறப்புகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பார்மேர்

**பார்மேர்** (**Barmer**), இந்தியாவின் இராஜஸ்தான் மாநிலத்தின் தென்மேற்கில் உள்ள பார்மேர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரானா ஜெய்ப்பூர் நகரத்திற்கு தென்மேற்கில் 527.8 கிலோ மீட்டர் தொலைவிலும்; அகமதாபாத்திற்கு வடமேற்கே 379.4 கிலோ மீட்டர் தொலைவிலும் உள்ளது. பார்மேர் மாவட்டம் தாலைவனத்தின் ஒரு பகுதியாக உள்ளது.
## கிராது கோயில்கள்

பார்மேர் நகரத்திற்கு மேற்கே 39 கிலோ மீட்டர் தொலைவில் கிராது கோயில்கள் சிதிலமடைந்த நிலையில் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 40 வார்டுகளும், 17,553  வீடுகளும் கொண்ட பார்மேர் நகரத்தின் மக்கள் தொகை 96,225 ஆகும். அதில் ஆண்கள் 50,787  மற்றும் பெண்கள் 45,438 ஆக உள்ளனர். பாலின விகிதம் 1000 ஆண்களுக்கு 895 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி  எழுத்தறிவு 80.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 14,761 மற்றும் 1,497 ஆகவுள்ளனர். 

இதன் மக்கள் தொகையில் இந்துக்கள் 81.43%, இசுலாமியர் 6.4%, சமணர்கள் 11.75% மற்றும் பிறர் 0.42% ஆகவுள்ளனர்.
## தட்ப வெப்பம்

## மேற்கோள்கள்
https://barmer.rajasthan.gov.in/content/raj/barmer/en/about-barmer/geographical-and-physical-features.html#:~:text=Spread%20across%20an%20area%20of,western%20part%20of%20the%20State.

## வெளி இணைப்புகள்
* Everywhere magazine article about Barmer
*Barmer District official website
*Barmer at Rajasthan Tourism Website.

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
ஆர். கே. சிங் பட்டேல்

**ஆர். கே. சிங் பட்டேல்** (*R. K. Singh Patel*) என்பவர் இந்திய அரசியல்வாதியும்  உத்தரபிரதேசத்தின் 17வது சட்டமன்ற உறுப்பினரும் ஆவார். இவர் உத்தரப்பிரதேசத்தின் மாணிக்பூர் தொகுதியை பிரதிநிதித்துவப்படுத்துகிறார். பட்டேல் பாரதிய ஜனதா கட்சியின் உறுப்பினராக உள்ளார்.  இதற்கு முன்னர் இவர் இந்தியாவின் 15வது மக்களவை உறுப்பினராகவும் இருந்தார். இவர் இந்தியாவின் சித்ரக்கூட-பாந்தா மக்களவைத் தொகுதியினைப் பிரதிநிதித்துவப்படுத்தினார். முன்னதாக இவர் சமாஜ்வாதி கட்சியின் உறுப்பினராக இருந்தார். 2019ஆம் ஆண்டு நடைபெற்ற இந்தியப் பொதுத்தேர்தலில் பாந்தா மக்களவைத் தொகுதியில் பாஜக வேட்பாளராகப் போட்டியிட்டு இந்திய  நாடாளுமன்ற உறுப்பினராகத் தேர்ந்தெடுக்கப்பட்டுள்ளார்.

## கல்வி மற்றும் பின்னணி
பட்டேல் உத்தரபிரதேசத்தின் அலகாபாத் பல்கலைக்கழகத்தில் இளங்கலை பட்டம் பெற்றவர். அரசியலில் சேருவதற்கு முன்பு தொழிலில் விவசாயம் செய்தவர்.

## வகித்த பதவிகள்

## மேலும் பார்க்கவும்

பகுப்பு:17வது மக்களவை உறுப்பினர்கள்
பகுப்பு:உத்திரப்பிரதேச மாநில அமைச்சர்கள்
பகுப்பு:15வது மக்களவை உறுப்பினர்கள்
பகுப்பு:1959 பிறப்புகள்
பகுப்பு:வாழும் மக்கள்
நாகவுர்

**நாகவுர்** (**Nagaur**), இந்தியாவின் இராஜஸ்தான் மாநிலத்தில் நாகவுர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரத்தில் நாகவுர் கோட்டை உள்ளது. நாகவுர் நகரம் மாநிலத் தலைநகரான ஜெய்ப்பூர் நகரத்திற்கு கிலோ மீட்டர் தொலைவிலும்; அகமதாபாத்திற்கு கிலோ மீட்டர் தொலைவிலும் உள்ளது. இந்நகரம் ஜோத்பூர் மற்றும் பிகானேர் நகரங்களுக்கு இடையே தார் பாலைவனத்தில் அமைந்துள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 42 வார்டுகளும், 18,301 வீடுகளும் கொண்ட நாகவுட்  நகரத்தின் மக்கள் தொகை 105,218  ஆகும். அதில் ஆண்கள் 54,126 மற்றும் பெண்கள் 51,092  ஆக உள்ளனர். பாலின விகிதம் 1000 ஆண்களுக்கு  944 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  13% ஆகவுள்ளனர். இதன் சராசரி  எழுத்தறிவு 70.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 14,077 மற்றும் 192 ஆகவுள்ளனர். 

இதன் மக்கள் தொகையில் இந்துக்கள் 63.33%, இசுலாமியர் 33.24%, சமணர்கள் 2.48%, கிறித்தவர்கள் மற்றும் பிறர் 0.76% ஆகவுள்ளனர்.
## மேற்கோள்கள்

## வெளி  இணைப்புகள்

*Khimsar
*Shital Kund Balaji Temple 
*Nagaur Fort

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பகுப்பு:நாகவுர் மாவட்டம்
துங்கர்பூர்

**துங்கர்பூர்** (**Dungarpur**), இந்தியாவின் இராஜஸ்தான் மாநிலத்தின் தெற்கில் உள்ள துங்கர்பூர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான ஜெய்ப்பூர் நகரத்திற்கு தெற்கே 501.3 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 30வார்டுகளும், 10,347  வீடுகளும் கொண்ட துங்கர்பூர் நகரத்தின் மக்கள் தொகை 47,706  ஆகும். அதில் ஆண்கள் 24,900  மற்றும் பெண்கள்  22,806  ஆக உள்ளனர். பாலின விகிதம் 1000 ஆண்களுக்கு 916 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  11% ஆகவுள்ளனர். இதன் சராசரி  எழுத்தறிவு 89% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3,502 மற்றும் 5,481 ஆகவுள்ளனர். 

இதன் மக்கள் தொகையில் இந்துக்கள் 65.43%, இசுலாமியர் 24.36%, சமணர்கள் 9.31%,  
சீக்கியர்கள் 0.22% மற்றும் பிறர் 0.23% ஆகவுள்ளனர். 

## மேற்கோள்கள்

### ஊசாத்துணை
* *Dungarpur Rajya ka Itihasa (History: Kingdom of Dungarpur)*, by Gaurishankar Hirachand Ojha, First published 1936. Publisher: Rajasthani Granthaghar, Jodhpur 2000. .

## வெளி இணைப்புகள்
*Dungarpur's website 
* 
* Dungarpur Guide
* Dungarpur District map (Invest Rajasthan)
* Dungarpur District News, Photos and Videos 

பகுப்பு:துங்கர்பூர் மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
உனா சட்டமன்றத் தொகுதி

**உனா சட்டமன்றத் தொகுதி** (*Una Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது கிர் சோம்நாத் மாவட்டத்தில் உள்ளது. ஜூனாகத் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 93 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
பகுப்பு:கிர் சோம்நாத் மாவட்டம்
சேலத்தில் கைத்தறித் தொழில்

கைத்தறி தொழில் இந்தியாவின், தமிழ்நாட்டின் சேலம் மாவட்டத்தில் உள்ள மிகப் பழமையான குடிசைத் தொழில்களில் ஒன்றாகும். தென்னிந்தியாவின் முதன்மை கைத்தறி மையங்களில் சேலம் ஒன்றாகும். புடவை, வேட்டி, அங்கவஸ்திரம் ஆகியவை பட்டு நூல் மற்றும் பருத்தி நூலால் செய்யப்படுகின்றன. சமீப காலங்களில், வீட்டு அலங்காரப் பொருட்களும் முக்கியமாக ஏற்றுமதி நோக்கங்களுக்காக நெய்யப்படுகின்றன. 75,000 க்கும் மேற்பட்ட கைத்தறிகள் மூலம்  வேலை செய்கின்றன மற்றும் ஆண்டுக்கு உற்பத்தி செய்யப்படும் துணியின் மொத்த மதிப்பு ரூ.5,000 கோடி என மதிப்பிடப்பட்டுள்ளது.

## மேற்கோள்கள்

பகுப்பு:தமிழ்நாட்டில் நெசவுத் தொழில்
பகுப்பு:சேலம் மாவட்டம்
பகுப்பு:இந்திய புவிசார் குறியீடுகள்
சுன்சுனூ

**சுன்சுனூ** (**Jhunjhunu**), இந்தியாவின் இராஜஸ்தான் மாநிலத்தில் வடக்கில் உள்ள சுன்சுனூ மாவட்டத்தின் நிர்வாகத் தலைமையிடம் மற்றும் நகராட்சி ஆகும்.  இது மாநிலத் தலைநகரான ஜெய்ப்பூர் நகரத்திற்கு வடக்கே 180.6 கிலோ மீட்டர் தொலைவிலும்;  புது தில்லிக்கு தென்மேற்கே 229.6 கிலோ மீட்டர் தொலைவிலும் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி சுன்சுனூ நகரத்தில் மக்கள் தொகை 1,18,473 ஆகும். அதில் ஆண்கள் 61,548 மற்றும் பெண்கள்  56,925 ஆக உள்ளனர். பாலின விகிதம் 1000 ஆண்களுக்கு 925	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 16,710 ஆகவுள்ளனர். இதன் சராசரி  எழுத்தறிவு 73.58%	 ஆகவுள்ளது. இதன் மக்கள் தொகையில் இந்துக்கள் 55.21 %, இசுலாமியர் 44.46 % மற்றும் பிறர் 0.33% ஆகவுள்ளனர்
## [[தொடருந்து]]
மும்பை-ஜெய்ப்பூர்- ஹிசார்-சிகார்-ரேவரி-தில்லி செல்லும் இருப்புப் பாதைகளுடன் சுன்சுனூ தொடருந்து நிலையம் இணைக்கப்பட்டுள்ளது.

## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
சிரோஹி

**சிரோஹி** (**Sirohi**), இந்தியாவின் இராஜஸ்தான் மாநிலத்தில் தெற்கில் உள்ள சிரோஹி மாவட்டத்தின் நிர்வாகத் தலைமையிடம் மற்றும் நகராட்சி ஆகும்.  சிரோஹி, மாநிலத் தலைநகரான ஜெய்ப்பூர் நகரத்திற்கு தென்மேற்கே 412.4 கிலோ மீட்டர் தொலைவிலும்; அகமதாபாத்திற்கு வடக்கே 266.1  கிலோ மீட்டர் தொலைவிலும்; ஆபு சாலை  71.6  கிலோ மீட்டர் தொலைவிலும் உள்ளது. இது கடல் மட்டத்திலிருந்து 1053 அடி உயரத்தில் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி25 வார்டுகளும் 8,335  வீடுகளும் கொண்ட
சிரோகி நகரத்தின் மக்கள் தொகை 39,229 ஆகும். அதில் ஆண்கள்  மற்றும் பெண்கள்  ஆக உள்ளனர். பாலின விகிதம் 1000 ஆண்களுக்கு  903 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி  எழுத்தறிவு 79.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 7,059 மற்றும் 3,208 ஆகவுள்ளனர். 

இதன் மக்கள் தொகையில் இந்துக்கள் 87.38%, இசுலாமியர் 8.85%, சமணர்கள் 3.2%, கிறித்தவர்கள் 0.44% மற்றும் பிறர் 0.14% ஆகவுள்ளனர்.
## தொடருந்து நிலையம்
சிரோஹி தொடருந்து நிலையம், சிரோகி நகரத்திலிருந்து 22 கிலோ மீட்டர் தொலைவில் உள்ளது.
## அடிக்குறிப்புகள்

## மேற்கோள்கள்

* &mdash; also shows the state's flag
*
*
*

## வெளி இணைப்புகள்
*

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
ஜலோர்

**ஜலோர்** (**Jalore**), இந்தியாவின் இராஜஸ்தான் மாநிலத்தின் தென்மேற்கில் உள்ள ஜலோர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். மார்வார் பிரதேசத்தில் உள்ள ஜலோர் நகரம், ஜோத்பூர் நகரத்திற்கு தெற்கே 140 கிலோ மீட்டர் தொலைவிலும்; ஜெய்ப்பூர் நகரத்திற்கு தென்மேற்கே  414.1 கிலோ மீட்டர் தொலைவிலும்; அகமதாபாத் நகரததிற்கு வடக்கே 309.6 கிலோ மீட்டர் தொலைவிலும் உள்ளது. இங்கு **ஜலோர் கோட்டை** உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 30 வார்டுகளும், 10,400 வீடுகளும் கொண்ட ஜலோர் நகரத்தின் மக்கள் தொகை 54,081 ஆகும். அதில் ஆண்கள் 28,456  மற்றும் பெண்கள்  25,625 ஆக உள்ளனர். பாலின விகிதம் 1000 ஆண்களுக்கு 928 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.67% ஆகவுள்ளனர். இதன் சராசரி  எழுத்தறிவு  85.15% ஆகவுள்ளது.  இதன் மக்கள் தொகையில் இந்துக்கள் 86.12%, இசுலாமியர் 10.74%, சமணர்கள் 2.63%, சீக்கியர்கள் 0.16%, கிறித்தவர்கள் 0.17% மற்றும் பிறர் 0.17% ஆகவுள்ளனர்.
## இதனையும் காண்க
* மார்வார் பிரதேசம்
## மேற்கோள்கள்

## வெளி இணைப்புகள்
*  Jalore at Rajasthan Tourism Website.

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
வில்லியம் மார்க்கோவிட்சு

**வில்லியம் மார்க்கோவிட்சு ** *(William Markowitz)* (பிப்ரவரி 8, 1907,  மெல்சு, ஆத்திரிய சிலேசியா–  அக்தோபர் 10, 1998, பொம்பனோ கடற்கரை, புளோரிடா) ஓர் அமெரிக்க வானியலாளர் ஆவார். இவர் முதன்மையாக, நேர அளவையின் செந்தரமாக்கத்துக்காகப் பெயர்பெற்றவர்.

இவரின் தாயார் ஆத்திரியா சிலேசியாவின் ஒப்பாவா மாவட்ட வித்கோ அருகில் உள்ள செல்சு நகருக்கு (இப்போது செக் குடியரசில் உள்ள இடம்) வந்தபோது  வில்லியம் பிறந்துள்ளார்.  இந்தப் போலந்துக் குடும்பம் 1910 இல்  ஐக்கிய அமெரிக்காவுக்குப் புலம்பெயர்ந்து சிக்காகோ நகரத்தில் குடியேறியது

வில்லியம் 1931 இல் சிக்காகோ பல்கலைக்கழகத்தில் வில்லியம் தங்கன் மேக்மில்லன்  வழிகாட்டலில் முனைவர் பட்டம் பெற்றார். இவர் ஐக்கிய அமெரிக்க நாவாய் வான்காணகத்தில் 1936 இல்  சேரும் முன் பெனிசிவேனியா பல்கலைக்கழகத்தில் கல்வி கற்பித்துள்ளார். அப்போது இவர் காலச் சேவை துறையில் பவுல் சோலன்பெர்கர், ஜெரால்டு கிளெமான்சு  ஆகியோரின் கீழ் பணிபுரிந்துள்ளார்.

இவர் உருரோசாலின் சுலிம்சனை மணந்த பிறகு, 1943 இல் அத்துறையின் இயக்குநர் ஆனார். இவர் [ephemeris tim  அளவுகோலை உருவாக்கினார்.  இதைப் பன்னாட்டுக் காலச் செந்தரமாக 1952 இல் பன்னாட்டு வானியல் ஒன்றியம் ஏற்பதற்கு,  1948 ஆம் ஆண்டைய ஜெரால்டு கிளெமான்சின் பரிந்துரை வழிவகுத்தது. இவர் இங்கிலாந்தில்  புதிதாக உருவாக்கிய அணுக்கடிகாரங்களைத் தான் உருவாக்கிய புதிய நேரஞ்சார் நொடிப்டியைப் பயன்படுத்தி, உலூயிசு எசனுடன் இணைந்து தரஅளவீடு செய்துள்ளார்.  சீசியம் அணுக்கடிகாரங்களின் அடிப்படை அலைவெண் 9,192,631,770 ± 20&nbsp;Hz என இருவரும் தீர்மானித்தனர். இது பன்னாட்டளவில் நொடியை வரையறுக்க பயன்பாட்டில் 1967 வரை  இருந்தது.  டப்ளினில் நடந்த 1955 ஆண்டு பன்னாட்டு வானியல் ஒன்றியக் கூட்டத்தில், பொது நேரம் மூன்று வகைகளில் வரையறுக்க ஒரு முன்மொழிவைப் பரிந்துரைத்தார்.. இவர் நேரடி நோக்கீட்டு நேரத்தை பொநே0 எனவும் முனையியக்க விளைவை நெட்டாங்குக்கு ஏற்பத் திருத்திய நேரத்தை பொநே1 எனவும்  மேலும் இதைப் புவிச் சுழற்சியால் உருவாகும் பருவக் காலத்துக்கு ஏற்ப திருத்திய நேரத்தை பொநே2 எனவும் கொள்ளவேண்டும் எனப் பரிந்துரைத்துள்ளார்.  இந்த முறை இன்றும் ஓரளவு பயனில் நிலவுகிறது.

இவர் பன்னாட்டு வானியல் ஒன்றிய ஆணையத்தில் 1955 முதல் 1961 வரை இருந்துள்ளார். மேலும், பன்னாட்டு புவியளவை, புவியியற்பியல் ஒன்றியத்திலும் அமெரிக்க புவியியற்பியல்  ஒன்றியத்திலும்  நொடி வரையறைக்கான பன்னாட்டு அறிவுரைஞர் குழுவிலும் முனைப்பாகச் செயல்பட்டு வந்துள்ளார்.

இவர் ஐக்கிய அமெரிக்க நாவாய் வான்காணகத்தில்  இருந்து 1966 இல் ஓய்வு பெற்றது, மாக்குவெட்டி பல்கலைக்கழகத்தில் 1972 வரை இயற்பியல் பேராசிரியராகவும் அதேநேரத்தில் நோவாசவுத்தீசுட்டர்ன் பல்கலைக்கழகத்தில் ஒரு பதவியிலும் இருந்துள்ளார்.

==மேற்கோள்கள்==


==வெளி இணைப்புகள் ==
* [http://ad.usno.navy.mil/wds/history/markowitz.html US Navy obituary] 



[பகுப்பு:அமெரிக்க வானியலாளர்கள்
பகுப்பு:1907 பிறப்புகள்
பகுப்பு:1998 இறப்புகள்
சபா மக்கள் கூட்டணி

**சபா மக்கள் கூட்டணி** அல்லது **ஜிஆர்எஸ்** (ஆங்கிலம்: *Sabah People's Coalition* அல்லது (**GRS Party**); மலாய்: *Gabungan Rakyat Sabah* (**GRS**); சீனம்: 沙巴人民聯盟; ஜாவி: ݢابوڠن رعيت سابه) என்பது மலேசியாவின் சபா மாநிலத்தில் இயங்கும் ஓர் அரசியல் கூட்டணியாகும். இந்த அரசியல் கூட்டணியின் முதல் தலைவர் அஜி நூர் (*Hajiji Noor*) ஆவார்.

தேசிய ஆளும் கூட்டணியான பாரிசான் நேசனல்; சமூக ஜனநாயக நல்லிணக்கக் கட்சி (*Social Democratic Harmony Party*); மற்றும் மாநில சட்டமன்றத்தில் ஒரு சுயேச்சை உறுப்பினரின் ஆதரவுடன்; 2020 மாநிலத் தேர்தல்களில் தனிப் பெரும்பான்மையைப் பெற்ற பின்னர், தற்போது சபா மக்கள் கூட்டணி (GRS), சபாவின் ஆளும் கட்சியாக உள்ளது.

## பொது

இந்தக் கூட்டணி தற்போது நான்கு சபா கட்சிகளையும்; ஒரு தேசியக் கட்சியையும் கொண்டுள்ளது. கட்சியின் விவரங்கள்:

* தாயக ஒற்றுமை கட்சி; (ஆங்கிலம்: *Homeland Solidarity Party*; மலாய்: *Parti Solidariti Tanah Airku*) (**STAR**)
* ஐக்கிய சபா கட்சி; (ஆங்கிலம்: *United Sabah Party*; மலாய்: *Parti Bersatu Sabah*) (**PBS**)
* சபா முற்போக்கு கட்சி; (ஆங்கிலம்: *Sabah Progressive Party*; மலாய்: *Parti Maju Sabah*) (**SAPP**)
* மலேசிய சபா ஐக்கிய பூர்வீகக் கட்சி; (ஆங்கிலம்: *Malaysian United Indigenous Party of Sabah*; மலாய்: *Parti Pribumi Bersatu Malaysia Sabah*) (**Sabah BERSATU** அல்லது **Sabah PPBM**)
* ஐக்கிய சபா தேசிய அமைப்பு (புதியது); (ஆங்கிலம்: *United Sabah National Organisation (New)*; மலாய்: *Parti Pertubuhan Kebangsaan Sabah)* (**USNO Baru**)

### சபா 2020 தேர்தல்

2020-ஆம் ஆண்டு சபா மாநில தேர்தலில், சபா மக்கள் கூட்டணியில் முகிதீன் யாசின் தலைமையிலான பெரிக்காத்தான் நேசனல் கூட்டணி; பாரிசான் நேசனல் கூட்டணி மற்றும் ஐக்கிய சபா கட்சி (பிபிஎஸ்) (*Parti Bersatu Sabah*) (PBS) ஆகியவை இருந்தன.

2020 செப்டம்பர் 26-ஆம் தேதி நடைபெற்ற சபா மாநிலத் தேர்தலின் போது, சபா மக்கள் கூட்டணி, 38 இடங்களை வென்று, சபா மாநில சட்ட மன்றத்தில் தனிப் பெரும்பான்மை பெற்றது.

* பெரிக்காத்தான் நேசனல் - 17
* பாரிசான் நேசனல் - 14 
* ஐக்கிய சபா கட்சி - 7

### மீண்டும் புதிய திட்டங்கள்

சபா மாநிலத்தின் பெரிக்காத்தான் நேசனல் தலைவர் அஜி நூர் (*Hajiji Noor*) 2020 செப்டம்பர் 29-ஆம் தேதி, சபாவின் புதிய முதலமைச்சராகப் பதவியேற்றார். அதன் பின்னர் சபா மாநிலத்தில் சபா மக்கள் கூட்டணி, மிகப் பெரிய அரசியல் கூட்டணியாக விளங்கி வருகிறது.

சபா மக்கள் கூட்டணி தேர்தலில் வெற்றி பெற்ற பிறகு, முந்தைய சபா அரசால் நிறுத்தப்பட்ட பல திட்டங்கள் சபா மக்கள் கூட்டணி அரசால் மீண்டும் தொடங்கப்பட்டன. மீண்டும் தொடங்கப்பட்ட திட்டங்களில் சபா பான்-போர்னியோ நெடுஞ்சாலையும் (*Sabah Pan-Borneo Highway*) அடங்கும்.

## மேலும் காண்க
* ஐக்கிய சபா கட்சி
* ஐக்கிய பாசோக்மோமோகான் கடாசான் மூருட் அமைப்பு
* சபா முற்போக்கு கட்சி

## மேற்கோள்கள்


பகுப்பு:மலேசிய அரசியல் கட்சிகள்
கே. விசாலினி

**கே. விசாலினி** (*K. Visalini*) என்பவர் மிக உயர்ந்த 225 என்ற நுண்ணறிவு எண் கொண்ட ஓர் இந்திய மேதையாவார். 11 வயது மட்டுமே கொண்ட இவருடைய நுண்ணறிவு மதிப்பு அதிகாரப்பூர்வமாக சோதிக்கப்பட்டதாகும். சிசுகோ வலைப்பின்னல் இணை நிறுவனர் சான்றிதழ், எக்சின் எனப்படும் உலகாய தொழில் நுட்பச் சான்றிதழ் உட்பட பல்வேறு சான்றிதழ்களைப் பெற்றுள்ளார். தொழில்நுட்பம், பொழுதுபோக்கு, வடிவமைப்பு தொடர்பான பல்வேறு மாநாடுகளில் பேச்சாளராகவும் சிறப்பு விருந்தினராகவும் விசாலினி கலந்து கொண்டுள்ளார். 
## வாழ்க்கைக் குறிப்பு
கே. விசாலினி 2000 ஆம் ஆண்டு இந்தியாவின்  தமிழ்நாட்டில் உள்ள திருநெல்வேலியில் பிறந்தார். இவரின் தந்தை மின்னியல் வல்லுநராகவும் தாய் அனைத்திந்திய வானொலியில்  அறிவிப்பாளராகவும் பணிபுரிந்தனர். விசாலினி அசையா நாக்கு நோயுடன் பிறந்தார்.  தாயார் ராகமாலிகா விசாலினியை  ஊக்குவிக்கும் என்ற நம்பிக்கையில், தமிழ்நாடு அரசுப் பணியாளர் தேர்வாணையத் தேர்வுகளுக்குத் தயாராகும் போது, பாடத்திட்டத்தில் உள்ள கேள்விகளையும் அதனுடன் இணைந்த பதில்களையும் இவரிடம் அடிக்கடி சொல்வார்.

## கல்வி
பள்ளிப் படிப்பின் போது, விசாலினி இரண்டு முறை இரட்டை உயர்வு பெற்று வகுப்புகளில் முன்னேறினார். தனது ஒன்பதாம் வகுப்புக் கல்வியைத் தொடர்வதற்குப் பதிலாக, கலசலிங்கம் கல்வி நிறுவனத்தில் பி.டெக். திட்டத்தில் ஒரு விதிவிலக்கான மாணவராக அனுமதி பெற்றார். இங்கும்  விரைவுபடுத்தப்பட்ட திட்டத்தில் நான்கு ஆண்டுகளுக்கு மாறாக மூன்று ஆண்டுகளில் இளங்கலை பொறியியல் திட்டத்தை முடிக்க அனுமதிக்கப்பட்டார். மொத்த 10 மதிப்பெண்களுக்கு 9.6 மதிப்பெண்களை நிகரமாகப் பெற்று தேர்ச்சியும் பெற்றார்.

## மேற்கோள்கள்

## புற இணைப்புகள்
*

பகுப்பு:சாதனையாளர்கள்
பகுப்பு:இந்தியப் பெண் சாதனையாளர்கள்
பகுப்பு:2000 பிறப்புகள்
பகுப்பு:திருநெல்வேலி மாவட்ட மக்கள்
பகுப்பு:தமிழ்நாட்டினர்
பகுப்பு:வாழும் மக்கள்
பப்பா ராவல்

**பப்பா ராவல்** (**Bappa Rawal** ) (பொ.ஊ. 8-ஆம் நூற்றாண்டு) இந்தியாவின் இராஜஸ்தான் மாநிலத்தில் உள்ள மேவார் இராச்சியத்தின் அரசர் ஆவார். இவர் இராசபுத்திர குஹிலா வம்சத்தை நிறுவியவராக கருதப்படுகிறார். 
இந்தியாவின் மீதான அரேபிய படையெடுப்பை முறியடித்த பெருமை இவரையே சாரும். பல்வேறு வரலாற்றாசிரியர்கள் அவரை காலபோஜா, சிலாதித்யா மற்றும் குமனா உட்பட குஹிலா வம்சத்தின் பல்வேறு ஆட்சியாளர்களுடன் அடையாளம் கண்டுள்ளனர்.

## இராணுவ வாழ்க்கை
சில புராணக்கதைகளின்படி, பாப்பா ராவல் புகழ்பெற்ற  அரேபியர்களிடமிருந்து கைப்பற்றினார். ரமேஷ் சந்திர மஜும்தார், *ஆர்.வி. சோமானி* போன்ற வரலாற்று அறிஞர்கள், அரேபிய படையெடுப்பாளர்கள் சித்தூரின் முன்னாள் ஆட்சியாளர்களை தோற்கடித்தனர். பின்னர்  அரேபிய படையெடுப்பாளர்களை சித்தோர்கார் கோட்டையிலிருந்து விரட்டியடித்த பப்பா ராவல் சித்தூரின் கட்டுப்பாட்டைப் பெற்றார். மஜும்தாரின் கூற்றுப்படி, பொ.ஊ. 725ல் அரேபியர்கள் வடமேற்கு இந்தியா மீது படையெடுத்தபோது, மோரி இராசபுத்திர குலத்தினர் சித்தூரில் ஆட்சி செய்து கொண்டிருந்தனர். அரேபியர்கள் மோரிகளை தோற்கடித்தனர். பின்னர் அரேபியர்கள் பாப்பா ராவல் அடங்கிய கூட்டமைப்பால் தோற்கடிக்கப்பட்டனர். மஜும்தார் அரேபியர்களுக்கு எதிரான அவரது வீரம் பாப்பா ராவலின் மதிப்பை உயர்த்தியதாக நம்புகிறார். கூர்ஜர-பிரதிகார வம்ச மன்னர் நாகபட்டர் உருவாக்கிய அரபு-எதிர்ப்பு கூட்டமைப்பின் ஒரு பகுதியாக பாப்பா ராவல் இருந்ததாக *ஆர்.வி. சோமானி* கருதினார். இராஷ்டிரகூடர் படையெடுப்புகளுக்கு எதிராக பாப்பா ராவல், பிரதிஹாரா தரப்பில் போராடியிருக்கலாம் என்றும் சோமானி ஊகிக்கிறார்.

லக்னோ பல்கலைக்கழகத்தைச் சேர்ந்த சியாம் மனோகர் மிஸ்ரா, பப்பா ராவல் முதலில் மோரி ஆட்சியாளர் மனுராஜாவின் (மான் மௌரியா) அடிமையாக இருந்ததாகக் கருதினார். அரேபியர்களுக்கு எதிரான போரை பப்பா ராவல் வழிநடத்தியிருக்கலாம். இந்த எதிர்ப்பு போர் மன்னரை விட பப்பா ராவலை மிகவும் பிரபலமாக்கியது. பின்னர், அவர் மனுராஜாவை (மான் மௌரியா) பதவி நீக்கம் செய்தார், அல்லது மனுராஜா குழந்தை இல்லாமல் இறந்த பிறகு பப்பா ராவல் அரசரானார்.

## இதனையும் காண்க
* மேவார் இராச்சியம்
* சித்தோர்கார் கோட்டை
* சித்தோர்கார்

## மேற்கோள்கள்

பகுப்பு:இராசபுத்திரர்கள்
பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
மகாவீரர் சமணக் கோயில், ஓசியான்

**ஓசியான் மகாவீரர் சமணக் கோயில்** (**Mahavira Jain temple**), இந்தியாவின் இராஜஸ்தான் மாநிலத்தின் ஜோத்பூர் மாவட்டத்திலுள்ள ஓசியான் எனும் ஊரில் மகாவீரருக்கு அர்ப்ப்பணிக்கப்பட்ட கோயில் ஆகும். இக்கோயில் கிபி 783ல் கூர்ஜர-பிரதிகார வம்ச மன்னர் வத்சராஜன் நிறுவினார். இக்கோயில் கூர்ஜர-பிரதிகாரக் கட்டிடக்கலையில் கட்டப்பட்டுள்ளது. இக்கோயிலை தற்போது சமண சமயத்தின் சுவேதாம்பரர் பிரிவின் மங்கள்சிங் ரத்தன்சிங் தேவ் அறக்கட்டளையினர் நிர்வகித்து வருகின்றனர்.
## படக்காட்சிகள்

File:Osian 17-70.jpg|கோயில் விமானம் 
File:Osiyan1 photo wiki.jpg|கோயிலின் உட்புறக் காட்சி
File:Osian 17-63.jpg|கோயில் சுவரில் சிற்பங்கள்
File:Osian 17-68.jpg|கோயிலின் பக்கவாட்டுக் காட்சி
File:Osian 17-69.jpg|கோயில் விமானம்
File:Osiya-temple & architecture 06.jpg| பார்சுவநாதர் சிற்பம் 
File:KITLV 88216 - Unknown - Pillars in a Jaina temple Osia in British India - 1897.tif| கோயில் தூண்கள், ஆண்டு 1897


## பராமரிப்பு
இந்தியத் தொல்லியல் ஆய்வகம் இக்கோயிலின் பராமரிப்பை ஏற்றுள்ளது.

## இதனையும் காண்க
* சமணப் புனிதத் தலங்கள்
### அடிக்குறிப்புகள்

### ஊசாத்துணை
#### நூல்கள்

*  
*  
*  
*  
* 
* 
*   
* 
* 
* 
* 
* 
* 
*   
* 
* 
*  
*  
*  
* 

#### இணையம்

* 
* 
*  
* 
* 

## மேலும் படிக்க
*Vasavada, Rabindra J., ''Temple of Mahavira Osiaji'', 2001, L. D. Institute of Indology, fully online

பகுப்பு:சமணக் கோயில்கள்
பகுப்பு:ஜோத்பூர் மாவட்டம்
பாண்டான் மக்களவைத் தொகுதி

**பாண்டான்** (மலாய்: *Pandan*; ஆங்கிலம்: *Pandan*; சீனம்: *香兰*); என்பது மலேசியா, சிலாங்கூர் உலு லங்காட் மாவட்டதில் அமைந்துள்ள ஒரு புறநகர்ப்பகுதி; மற்றும் ஒரு நாடாளுமன்றத் தொகுதி (**P100**)  ஆகும்.

இந்தத் தொகுதி 2002-ஆம் ஆண்டில் உருவாக்கப்பட்டது. 2003-ஆம் ஆண்டு முதல் மலேசிய மக்களவையில் (*Dewan Rakyat*) பிரதிநிதித்துவம் படுத்தப் படுகிறது. 

## பொது

2022-ஆம் ஆண்டு மலேசியப் பொதுத் தேர்தலில் (*2022 Malaysian General Election*) இந்தத் தொகுதியில் பாக்காத்தான் ஹரப்பான் கூட்டணியின் பி.கே.ஆர்.யின் சார்பில் ராபிஸி ராம்லி (*Mohd Rafizi Ramli*) என்பவர் போட்டியிட்டு வெற்றி பெற்றார். 

2022- ஆம் ஆண்டு அன்வார் இப்ராகிம் அமைச்சரவையில் பொருளாதாரத் துறை அமைச்சராக நியமிக்கப்பட்டு உள்ளார். இவர் திராங்கானு மாநிலத்தின் பெசுட் நகர்ப் பகுதியில் பிறந்தவர். கிழக்கு கடற்கரை நகரமான கெமாமான் பகுதியில் வளர்ந்தவர். இவர் ஓர் ஏழ்மையான பின்னணியில் இருந்து வந்தவர்; இவரின் தந்தையார் ரப்பர் மரம் சீவும் தொழில் செய்தவர்.

பாண்டான் நாடாளுமன்றத் தொகுதியின் பரப்பளவு 20 சதுர கி.மீ. 2022-ஆம் ஆண்டு புள்ளி விவரங்களின்படி 148,730 வாக்காளர்கள் உள்ளனர்.

## பாண்டான் நாடாளுமன்றத் தொகுதி

### சட்டமன்றத் தொகுதிகள்

## மலேசியப் பொதுத் தேர்தல், 2022 முடிவுகள்

## மேலும் காண்க
* கோம்பாக்
* உலு லங்காட் மாவட்டம்
* மலேசியப் பொதுத் தேர்தல்
* மலேசியப் பொதுத் தேர்தல், 2022
* அன்வார் இப்ராகிம் அமைச்சரவை

## மேற்கோள்கள்
* 

## வெளி இணைப்புகள்

‎

பகுப்பு:சிலாங்கூர்‎
பகுப்பு:சிலாங்கூர் நாடாளுமன்றத் தொகுதிகள்